Odense Adresse-Contoirs Efterretninger, 1834-05-29
Fædrelandet. Lovgivning. 15 Mai 1834. Kongelig Forordning angaaende Provindsial=Stændernes Jndretning i Danmark, forsaavidt Sjællands, Fyens og Lolland=Falsters Stifter, samt Jsland og Færøe angaaer. S. D. Kongelig Forordning angaaende Provindsialstændernes Jndretning i Danmark, forsaavidt Nørre-Jylland angaaer. Af disse for Danriget saa vigtige Anordninger tillader Rummet denne Gang blot at meddele nogle enkelte Hoved=Momenter af den første. De raadgivende Provindsial=Stænder for Sjællands, Fyens og Lolland-Falsters Stifter, samt for Jsland, saavelsom Færøerne skulle bestaae af følgende af bemeldte Provindsers Grundbesiddere udvalgte Medlemmer: for Kjøbenhavn med tilhørende Forstæder 12, de øvrige Kjøbstæder i fornævnte Stifter i Alt 11, de komplette Sædegaards-Eiere Sjællands Stift 9, Fyens Stift 5, Lollands Falsters Stift 3, de øvrige Landeiendoms=Besiddere i alle tre Stifter 20. Jndtil Omstændighederne tillade at indføre et hensigtsmæssigt Valgsystem paa Jsland og Færøerne, vil Hs. Majestæt med Hensyn til disse Lande udnævne 3 med sammes Tilstand bekjendte Mænd til at tage Sæde i Forsamlingen. Foruden foranførte Antal Medlemmer vil Kongen endvidere udnævne 2 Geistlige og 1 af Professorerne ved Kjøbenhavns Universitet til at tage Sæde i Stænderforsamlingen, som og have sig forbeholdt, efter Omstændighederne at udnævne indtil 4 Grundeiere til Medlemmer i bemeldte Forsamling. Til at udøve Valgrettighed udkræves hos Vælgerne i Kjøbenhavn Eiendomsret over Huse eller Gaarde, der ere ansatte i det mindste til en Assurance-Værdie af 4000 Rbd. Sølv, og for at kunne vælges til Deputeret en Eiendom af 8000 Rbd. Sølv eller derover. J de øvrige Kjøbstæder udfordres hos Vælgerne Eiendomsret over Gaarde og Huse til en Assurance=Værdie af i det mindste 1000 Rbd. Sølv og hos de Valgbare til en dobbelt saa stor Assurance-Værdie. Kjøbstædernes 11 Valgdistrikter udenfor Kjøbenhavn er inddeelt saaledes: 1ste Valgdistrikt: Helsingøer vælger 1, 2det: Roeskilde, Kjøge, Hillerød og Frederikssund 1, 3die Holbek, Kallundborg og Nyekjøbing 1, 4de: Sorøe, Ringsted, Slagelse, Korsøer og Skjelskjør 1, 5te: Præstøe, Storehedinge, Nestved, Vordingborg og Stege 1, 6te: Odense 1, 7de, Kjerteminde, Bogense, Middelfart og Assens 1, 8de: Nyborg, Svendborg, Faaborg og Rudkjøbing, 1, 9 de: Nakskov, Mariboe og Rødbye 1, 10de Saxkjøbing, Nysted, Nykjøbing og Stubbekjøbing 1, 11te: samtlige Kjøbstæder paa Bornholm 1. For de mindre Landeiendoms-Besiddere er Sjælland inddeelt i 11, Fyen 5, Lolland 3 og Bornholm i 2 Valgdistrikter. Den, som skal udøve Valgrettighed, maa besidde følgende personlige Egenskaber: at han har et uplettet Rygte, har opnaaet 25 Aars Alder og at den ham tilkommende Fuld myndighed ikke af nogen anden Aarsag er ham betagen. Den, der skal kunne vælges til Deputeret, maa, foruden hine Egenskaber, allene staae i personligt undersaatligt Forhold til Kongen og hans Efterfølgere paa Tronen, maa bekjende sig til den kristelige Religion, og uafbrudt i 2 Aar, have besiddet en saadan Eiendom, som udkræves til Valgbarhed i den Klasse, hvori Valget foregaaer, i det mindste i 5 fulde Aar have havt Ophold i Kongens europæiske Lande, og paa den Tid, Valget foregaaer, have opnaaet en Alder af 30 Aar. For ethvert Valgdistrikt vælges ligesaa mange Suppleanter som Deputerede.